রেলের প্লাটফর্মেই গর্ভবতী মহিলা জন্ম দিলেন এক কন্যাসন্তানের। ডাক্তার নয় প্লাটফর্মের এক মহিলা চা দোকানদার প্রসব করালেন গর্ভবতীর। ঘটনা ঘটছে পূর্ব মেদিনীপুর জেলার  কোলাঘাট রেল স্টেশনে।
হাওড়া জেলার রঘুদেবপুর গ্রামের জরি-মিস্ত্রি সবুর আলি কাজি নিজের গর্ভবতী স্ত্রী কুলসুম বেগম ও দুই সন্তানকে নিয়ে ট্রেনে করে কোলাঘাটে শ্বশুর বাড়ি আসছিলেন। ট্রেনে হঠাৎ প্রসব যন্ত্রণা শুরু হয় কুলসুম বেগমের।

কোলাঘাটে নেমে রেলের চিকিৎসকের খোঁজ করেন সুবুর আলি। দীর্ঘ ৩০ মিনিট পরে থাকার পরেও প্রসব যন্ত্রনায় ছটফট করতে থাকে কুলসুম বেগম। কোলাঘাট স্টেশনের ৩ নং প্লাটফর্মে দীর্ঘক্ষণ পড়ে থেকে বার বার ডেকেও রেলের ডাক্তারকে  পাননি এই মহিলা। 

শেষে বাধ্য হয়ে তিনি দ্বারস্থ হন প্ল্যাটফর্মেরই একটি চায়ের দোকানের এক মহিলা দোকানদার মালা দাসের। তিনিই প্ল্যাটফর্মে শাড়ি ঘিরে গর্ভবতী মহিলাকে প্রসব করান। 
আরও পড়ুন
অন্তঃসত্ত্বা হয়ে গ্র্যান্ড স্ল্যাম চ্যাম্পিয়ন সেরিনা!নিজেই ফাঁস করলেন
দু’বার ব্যর্থ! তৃতীয় চেষ্টায় একবারে ক’টি সন্তানের জন্ম দিলেন মহিলা? দেখুন ভিডিও
কুলসুম সন্তানের জন্ম দেওয়ার পরে তৎপর হয় রেল পুলিশ। তারাই শেষে মা ও সদ্যোজাতকে মহিষগোট গ্রামে কুলসুমের বাড়িতে পৌঁছে দেয়। সেখানেই তাঁদের চিকিৎসা চলছে।